**МИНИСТЕРСТВО НА ЗЕМЕДЕЛИЕТО И ХРАНИТЕ**

Проект

**Наредба за изменение и допълнение на Наредба № 4 от 2018 г. за условията и реда за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители** (обн., ДВ, бр. 48 от 2018 г., изм., бр. 74 от 2019 г., бр. 64 и 108 от 2020 г., бр. 34 и бр. 83 от 2021 г., бр. 35 от 2022 г. и бр. 42 от 2023 г.)

**§ 1**. В чл. 18, ал. 4, т. 5 се изменя така:

„5. се провежда контролна проверка въз основа на Приложение I, раздел 4 от Делегиран регламент (ЕС) 2022/127 на Комисията от 7 декември 2021 година за допълнение на Регламент (ЕС) 2021/2116 на Европейския парламент и на Съвета с правила по отношение на разплащателните агенции и други органи, финансовото управление, уравняването на сметките, обезпеченията и използването на еврото (ОВ, L 020/95 от 31.1.2022 г.), наричан по-нататък „Делегиран регламент (ЕС) № 2022/127“ – за един месец.“

**§ 2.** В чл. 27, ал. 1, т. 16 думите „по букви "iii" и "v" от раздел 2 „Контролни дейности", т. А „Процедури по одобряване на заявленията" от Приложение № I към Делегиран регламент (ЕС) № 907/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета във връзка с разплащателните агенции и други органи, финансовото управление, уравняването на сметки, обезпеченията и използването на еврото (ОВ, L 255/18 от 28 август 2014 г.)“ се заменят с „по букви „iii", „iv“ и „vi" от раздел 2 „Контролни дейности", т. А „Процедури по одобряване на заявленията" от Приложение № I към Делегиран регламент (ЕС) № 2022/127.

**§ 3.** В чл. 29 се правят следните изменения:

1. В ал. 1 думите „Министерството на земеделието“ се заменят с „Министерството на земеделието и храните“;

2. В ал. 3 думите „Министерството на земеделието“ се заменят с „Министерството на земеделието и храните“.

**§ 4.** В чл. 33 се създават ал. 3 и 4:

„(3) По подмярка 2.1.2 „Консултантски услуги за малки земеделски стопанства" по мярка 2 "Консултантски услуги, услуги по управление на стопанството и услуги по заместване в стопанството" от Програмата за развитие на селските райони за периода 2014 – 2020 г. един земеделски стопанин може в рамките на ПРСР 2014 – 2020 г да получи консултантски услуги по всеки един от пакети ТП 1, ТП 2, ТП 3, ТП 4 и ТП 6 повече от веднъж, като земеделският стопанин може да заяви ново получаване на всеки един от тези пакети най-рано 12 месеца от крайна дата на предходното предоставяне на същия консултантски пакет.“

(4) За всеки предоставен консултантски пакет по чл. 33, ал. 3, Национална служба за съвети в земеделието се задължава да предоставя на земеделския стопанин писмен доклад. Националната служба за съвети в земеделието може да предостави отново консултантски услуги по посочените пакети при промяна на нормативните изисквания и/или отглежданите култури/животни и/или използваните имоти и/или икономическата обстановка и/или пазарната среда и др., налагащи извършване на нов анализ и оценка на стопанството и предоставяне на съответните препоръки.“

**§ 5.** Създава се чл. 34:

„Чл. 34. (1) За проекти по подмярка 4.2. „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програмата за развитие на селските райони за периода 2014 - 2020 г., одобрени въз основа на заявления за подпомагане, изпълнението и поддържането на съответствие с критерий за подбор 6.3 „Проекти от кандидати, които към момента на кандидатстване извършват дейност“ се счита за изпълнено и когато ползвателят е запазил съответния брой съществуващи работни места спрямо годината, предхождаща подаването на заявка за плащане и е създал определения брой нови работни места.

(2) В случаите по ал. 1 сроковете за поддържане съответствие с критерия за подбор по ал. 1 се удължават с две години.“

(3) При констатиране на неспазване на критерии за подбор по ал. 1, установено при извършване на проверки в сроковете по ал. 2, Разплащателната агенция оттегля предоставеното подпомагане при условията и реда, посочен в чл. 57 от Наредба № 20 от 2015 г. за прилагане на подмярка 4.2. „Инвестиции в преработка/маркетинг на селскостопански продукти“ от мярка 4. „Инвестиции в материални активи“ от Програмата за развитие на селските райони за периода 2014 – 2020 г.“

**§ 6.** В преходни и заключителни разпоредби в §5 думите „1 октомври 2023 г.“ се заменят с „30 септември 2024 г.“.

**Заключителна разпоредба**

**§ 7.** Наредбата влиза в сила от деня на обнародването ѝ в „Държавен вестник“.

**КИРИЛ ВЪТЕВ**

*Министър на земеделието и храните*